stanford-oval/wikipedia huggingface dataset:
Itoman

| Itoman (糸満市) |
| --- | --- |
 Itomanin satamaa
 lippu:  Symboli
 Itomanin sijainti Okinawan prefektuurissa
 Itoman
 Koordinaatit: 26°07′25″N, 127°39′57″E 
Valtio:  Japani
Alue:  Kyūshū, Ryūkyūsaaret
Prefektuuri:  Okinawan prefektuuri
Pinta-ala:  
 – Kokonaispinta-ala:  46,63 km²
Väkiluku (09/2019):  62 099
 – Väestötiheys:  1 331,7 as./km²
Symbolit:  
 – Puu:  Varjoviikuna
 – Kukka:  Punakatara
 – Kukkiva puu:  Ihmeköynnös
 – Kala:  Lethrinus nebulosus
 
 https://www.city.itoman.lg.jp/ 
Infobox OKVirheellinen NIMI-arvo: 
Itoman (jap. 糸満市, Itoman-shi) on Japanin kaupunki Okinawan saarella Okinawan prefektuurissa. Se sijaitsee saaren eteläkärjessä noin 12 kilometriä prefektuurin pääkaupungista Nahasta etelään. Itomanissa on 62 099 asukasta (syyskuussa 2019) ja sen pinta-ala on 46,63 neliökilometriä.
Itoman on kehittynyt kalastuskylästä: ennen toista maailmansotaa paikkakunnan asukkaat harjoittivat kalastusta laajalla alueella Tyynenmeren länsiosista Kaakkois-Aasiaan saakka. Meiji-kauden alussa siellä oli jo noin 5 300 asukasta, joten se oli Nahan ja Shurin jälkeen saaren merkittävin asutuskeskus. Toisen maailmansodan lopussa Itomanin eteläosissa käytiin Tyynenmeren sodan Okinawan taistelun suurimpia yhteenottoja – sodassa lähes 40 prosenttia kaupungin asukkaista sai surmansa. Nykyisen muotonsa Itomanin kunta sai vuonna 1961, kun silloiseen Itomanin maaseutukaupunkiin liitettiin kolme ympäristön kyläkuntaa. Kaupunkioikeudet Itomanille myönnettiin vuonna 1971.
Kaupungin eteläosa kuuluu Okinawan taistelukenttien puolikansallispuistoon. Mabunigaokan alueelle on perustettu laaja rauhanpuisto, jonne on rakennettu ”rauhan peruskivi” ja muistotornit kaikkien Japanin prefektuurien sodassa kaatuneille. Kalastukseen liittyvä perinne on vuosittainen lohikäärmelaivojen kilpailu (Itoman hārē), jonka tarkoituksena on rukoilla hyvää kalaonnea ja turvallista paluumatkaa.
Kuvia

Maisemaa Kyanniemellä
Okinawan prefektuurin rauhanmuseota
Itomanin keskustaa
Gushikawan linnan raunioita
Aiheesta muualla

Kuvia tai muita tiedostoja aiheesta Itoman Wikimedia Commonsissa
Kaupungin internetsivut (japaniksi)
Sohar

| Sohar (صحار, Ṣuhār) |
| --- | --- |
 Sohar
 Koordinaatit: 24.342°N, 56.730°E 
Valtio:  Oman
Kuvernoraatti:  Al-Batinan pohjoinen
Wilaya:  Sohar
Pinta-ala  ():  
 – Kokonaispinta-ala:  313,9 km²
Väkiluku (2010)  ():  129 759
Infobox OKVirheellinen NIMI-arvo: 
Sohar (arab. صحار‎, Ṣuhār) on Omanin pohjoisosassa, Omaninlahden rannalla, Batinan tasangolla sijaitseva satamakaupunki ja lokakuussa 2011 perustetun Al-Batinan pohjoisen kuvernoraatin hallinnollinen keskus. Sohar on myös yksi Omanin aluehallinnon toisen tason 61 piirikunnasta (wilaya). Sohar sijaitsee linnuntietä noin 205 kilometriä pääkaupunki Masqatista länsiluoteeseen.
Soharin kaupungin väkiluku on kehittynyt seuraavasti: 95 728 (VL 2003), 129 759 (VL 2010) ja 182 000 (ennuste 7/2013). Koko Soharin pinta-alaltaan 2 025,37 neliökilometrin laajuisen piirikunnan väkiluku oli 140 006 asukasta (2010) ja 196 340 (2013), joista omanilaisten osuus oli 52,3 prosenttia.
Soharin linna.
Soharin satama-alueen öljysäiliöitä.
Satamanostureita.
Aiheesta muualla

Kuvia tai muita tiedostoja aiheesta Sohar Wikimedia Commonsissa
Siemenpankki

Siemeniä saksalaisen IPK Gatersleben -siemenpankin kylmähuoneessa.
Tallenteita siemenpankissa.
Siemenpankki on siementen kokoelma, jonka tarkoitus on säilyttää hyöty- ja luonnonkasvien monimuotoisuus ja geneettinen monimuotoisuus myös ilmaston muuttuessa suuresti tai kasvin luonnonvaraisten kasvupaikkojen tuhoutuessa muuten. Koska siemenpankkiin on varastoitu monen eri kasvilajin siemenet, eivät maailman ihmiset olisi ympäristön muuttuessa riippuvaisia vain pienestä joukosta kasvilajeja. Pankkiin talletetuista siemenistä voidaan esimerkiksi jalostaa uusia viljelykasveja, jotka selviävät muuttuneessa ilmastossa hyvin. Vuonna 2018 maailmassa oli 1700 siemenpankkia viljelykasvien siemenille.
Maailman siemenpankeissa oli vuonna 2017 noin 7,4 miljoonaa tallennetta ja noin viisi prosenttia tärkeimpien kasvilajien villeistä muodoista. Siemenpankkien työntekijät saattavat säännöllisin väliajoin varmistaa idätystestien avulla, että talletetut siemenet ovat yhä elossa. Siemeniä tutkitaan myös halkaisemalla niitä.
Ennen talletusta kasvin kypsät siemenet kerätään ja lähetetään siemenpankkiin puhdistettavaksi ja kuivattavaksi. Siemeniä saattavat kerätä esimerkiksi asiantuntijat tai kasviharrastajat. On suositeltavaa kerätä ruohovartisten kasvien siemeniä 50 eri yksilöstä ja puiden siemeniä 15 eri yksilöstä niin, että koko kasvilajin maantieteellinen levinneisyysalue käydään läpi. Siten kerätyt siemenet ovat keskenään mahdollisimman erilaisia. Maantieteellistä aluetta kohden pyritään keräämään 5000 siementä. Siemenpankin työntekijät erottelevat tyhjät siemenet elinkelpoisista siemenistä ja siemenkodista siivilöillä ja aspiraattorilla eli puhalluslaitteella, kuivaavat ne kuivauskaapissa ja laittavat ne rekisterinumeroituihin säilytyspusseihin. Säilytyspussit ovat kuumasaumattuja ja ne saattavat olla foliosta tehtyjä. Siemenpankeissa säilytetään siemeniä ainakin pakastettuina. Siementen on mahdollista säilyä siemenpankissa jopa satoja vuosia.
Siementen puhdistusta.
Idätystesti.
IPK Gaterleben -siemenpankin kylmätila.
Lasiputkissa Nordic Gene Bankin siementallenteita.
Huippuvuorten siemenholvi.
Australian PlantBank ulkopuolelta.
Siemenpankkeja

Ympäri maailmaa on perustettu eri kokoisia siemenpankkeja. Esimerkiksi Euroopassa on monia luonnonkasvien siemenpankkeja.
Huippuvuorten siemenholvi
Euroopan suurin siemenpankki Millennium
Kumpulan kasvitieteellisen puutarhan siemenpankki
Pohjoismaiden yhteinen siemenpankki NordGen
IPK Gatersleben
Australian PlantBank
Sirkka Saari

Sirkka Kyllikki Suortti, kirjailijanimi Sirkka Saari (8. joulukuuta 1913 Helsinki – (kuoleman julkistamispäivä 26. kesäkuuta) 1984 Mikkeli) oli suomalainen kirjailija.
Suortti tuli ylioppilaaksi Haapamäen yhteiskoulusta. Hän suoritti varanotaarin tutkinnon. Suortti oli kirjanpitäjänä Keuruun osuuskassassa 1937–1939 ja toimistosihteerinä Marjamaan kirjapainossa 1939–1941. Notaarina Suortti toimi Viipurin ja Mikkelin lääninhallituksessa 1942–1950, Kotkan tullikamarissa  1950–1960, ja Kymen lääninhallituksessa 1960–1976. Suortin vanhemmat olivat piiritarkastaja Nestor Suortti ja Ida Karolina (o.s. Lindström).
Teoksia

Nimellä Sirkka Saari:
Marjatta, kartanonrouva. LP-sarja 7.    Lehtipalvelu, Oulu 1946
Nykyajan nuoria : romaani.    Marjamaa & kumpp., Oulu 1947
Kioskityttö. LP-sarja 25.   Lehtipalvelu, Helsinki 1948
Pakenin miestä. LP-sarja 47.   Lehtipalvelu, Helsinki 1948
Nimellä Sirkka Suortti:
Kulkurin kosto : poikien seikkailuja. Poikien seikkailukirjasto 70.   Otava 1937
Nimellä Kyllikki Suortti:
Tunturin huipulla tuulee.    Kansan raamattuseuran säätiö, Helsinki 1959
Sophie Lamon

| Mitalit> Maa:   Sveitsi. Olympialaiset .Naisten miekkailu | Mitalit> Maa:   Sveitsi. Olympialaiset .Naisten miekkailu | Mitalit> Maa:   Sveitsi. Olympialaiset .Naisten miekkailu | Maa:   Sveitsi> .Naisten miekkailu |
| --- | --- | --- | --- |
|  Hopeaa | Sydney 2000 | kalpa, joukkuekilpailu |  |
Sophie Lamon (s. 8. helmikuuta 1985 Sion) on sveitsiläinen miekkailija. Hän sai vuoden 2000 kesäolympialaisissa Sydneyssä hopeaa kalvan joukkuekilpailussa. Lisäksi hän sijoittui sen yksilökilpailussa viidenneksitoista.
Lamon kilpaili kalvan yksilökilpailussa myös vuoden 2008 kesäolympialaisissa Pekingissä jääden 13. sijalle.
Sedgwickin piirikunta (Colorado)

Sedgwickin piirikunta (engl. Sedgwick County) on Yhdysvaltojen Coloradon osavaltiossa sijaitseva piirikunta. Sen väkiluku oli 2 248 vuonna 2019. Piirikunnan hallintokeskus on Julesburgin kunta. Piirikunta on perustettu 9. huhtikuuta 1889.
Aiheesta muualla

Kuvia tai muita tiedostoja aiheesta Sedgwickin piirikunta (Colorado) Wikimedia Commonsissa
Sirkka Saarnio

Sirkka Anneli Saarnio (26. kesäkuuta 1941 Pori – 27. lokakuuta 2002 Hyvinkää) oli suomalainen näyttelijä.
Saarnio tunnettiin ensisijaisesti suomalaisten elokuvien lapsirooleista 1950-luvulla. Niistä merkittävimmät olivat Päivi Junkkerin rooli elokuvassa ...ja Helena soittaa (1951) sekä Maijan rooli elokuvassa Saariston tyttö (1953). Lisäksi hän oli mukana muun muassa elokuvassa Putkinotko (1954). Sirkka Saarnion aikuisiän rooleista muistettavin on Elina Poudan rooli Rauni Mollbergin elokuvassa Maa on syntinen laulu (1973).
Sirkka Saarnio oli näyttelijöiden Elvi ja Osmo Saarnion tytär. Elokuvissa hän esiintyi aina nimellä Sirkku Saarnio.
Aiheesta muualla

Sirkka Saarnio Elonetissä.
Sophie Howard

Sophie Howard
Sophie Howard (s. 17. syyskuuta 1993 Hanau, Saksa) on saksalais-skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 16 maaottelua ja tehnyt niissä yhden maalin. MM-kilpailuissa hän pelasi kahdessa ottelussa. Hän kuului Saksan alle 20-vuotiaiden maajoukkueeseen mutta siirtyi sitten edustamaan isoisänsä kotimaata.
Sirkka Salonen

Miss Suomi Sirkka Salonen vuonna 1938.
Sirkka Salonen (29. syyskuuta 1917 Peräseinäjoki – 11. lokakuuta 1975 Hankasalmi) oli suomalainen kauneuskuningatar, joka kruunattiin Miss Suomeksi vuonna 1938. Samana vuonna hän voitti myös Kööpenhaminassa pidetyn Miss Eurooppa -kilpailun.
Sirkka Salonen opiskeli Miss Suomi -kilpailun aikaan Heinolan opettajaseminaarissa. Seminaarin johtaja erotti Salosen Miss Eurooppa -voiton jälkeen, koska ei pitänyt misseyttä soveliaana tulevalle opettajalle. Opetushallitus kumosi myöhemmin päätöksen, mutta Salonen ei enää jatkanut opintojaan Heinolassa.
Salonen esitti vuonna 1940 naispääosaa, Sirkka-piikaa, Teuvo Tulion ohjaamassa elokuvassa Unelma karjamajalla.
Salosella oli kaksi lasta puolisonsa Antero Vartian kanssa. Asuttuaan jonkin aikaa Ruotsissa ja Saksassa hän otti avioeron ja palasi lapsineen Suomeen, jossa hän työskenteli Tuupovaaran keskikoulun rehtorina.
Aiheesta muualla

Sirkka Salonen Ylen Elävässä arkistossa
Vartia, Sirkka. Lotta Svärd -verkkomuseo.
"Kauneus on pelkkä onnellinen sattuma," sanoo neiti Sirkka Salonen, joka heinäkuun 31:ntenä valittiin Suomen yleiskansallisissa kauneuskilpailuissa Suomen Neidoksi, Kuva, 17.08.1938, nro 17, s. 19, Kansalliskirjaston digitaaliset aineistot
Miss Eurooppamme kotiutui eilen. Sankat ihmisjoukot osoittamassa suosiotaan voittajattarelle. Tieto seminaarista erottamisesta sumensi kuningattaremme paluupäivän riemun, Helsingin Sanomat, 16.09.1938, nro 249, s. 10, Kansalliskirjaston digitaaliset aineistot
Seinäjokelaisilla aikainen herätys eilisaamuna. Miss Eurooppaa vastassa runsaasti yleisöä. Vastaanottojuhlallisuudet filmauksineen Peräseinäjoella tänä iltana, Helsingin Sanomat, 17.09.1938, nro 250, s. 6, Kansalliskirjaston digitaaliset aineistot
"Miss Europan" erottamisjuttu. Heinolan seminaarin opettajakunta käsittelee yhä asiaa, Helsingin Sanomat, 24.09.1938, nro 257, s. 7, Kansalliskirjaston digitaaliset aineistot
Edustajamme käy Heinolassa, Suomen Kuvalehti, 24.09.1938, nro 38, s. 30, Kansalliskirjaston digitaaliset aineistot
Skavabölen pojat

| Skavabölen pojat |
| --- | --- |
Kirjoittaja:  Antti Raivio
Tyylilaji:  suomi
Aihe:  kaksi poikaa kokee vanhempiensa avioeron
Tapahtumapaikka ja -aika:  suomalainen lähiö 1972–1982
Kantaesitys:  11. maaliskuuta 1991
Kantaesityspaikka:  Q-teatteri
Skavabölen pojat on Antti Raivion näytelmä vuodelta 1991. Q-teatteri nousi sen ansiosta menestykseen. Skavabölen pojat kertoo poikien aikuistumisesta 1970- ja 1980-lukujen Kauniaisissa ja Hyrylässä.
Q-teatterin esityksessä vuonna 1991 näyttelivät mm. Heikki Kujanpää, Vera Kiiskinen, Hannu Kivioja, Leo Raivio, Elina Knihtilä, Tommi Korpela, Heli Takala ja Oskari Katajisto.
Näytelmä sai Teatterikeskuksen vuoden 1991 Vuoden teatteriteko -palkinnon.
Zaida Bergroth on ohjannut näytelmän pohjalta elokuvan Skavabölen pojat.
Itoigawa

| Itoigawa (糸魚川市) |
| --- | --- |
 Takanamin lampi ja Myōjivuori
 lippu:  symboli
 Itoigawan sijainti Niigatan prefektuurissa
 Itoigawa
 Koordinaatit: 37°02′21″N, 137°51′46″E 
Valtio:  Japani
Alue:  Chūbu, Hokuriku tai Kōshin’etsu
Prefektuuri:  Niigatan prefektuuri
Pinta-ala:  
 – Kokonaispinta-ala:  746,24 km²
Väkiluku (07/2020):  41 704
 – Väestötiheys:  55,6 as./km²
Symbolit:  
 – Puu:  Japaninpyökki
 – Kukka:  Lilium japonicum
 – Lintu:  Kuningaskalastaja
 – Kivi:  Jade
 
 https://www.city.itoigawa.lg.jp/ 
Infobox OKVirheellinen NIMI-arvo: 
Itoigawa (jap. 糸魚川市, Itoigawa-shi) on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin länsiosassa. Itoigawan keskusta on rakentunut Himejoen suulle, sisämaassa siihen kuuluu vuoristoalueita. Etelässä kaupunki rajautuu Naganon prefektuuriin, lännessä Toyaman prefektuuriin. Itoigawassa on 41 704 asukasta (heinäkuussa 2020) ja sen pinta-ala on 746,24 neliökilometriä.
Itoigawa kehittyi historiallisesti linnanaluskaupunkina ja yhtenä Hokuriku-kaidō-tiereitin postiasemista. Sieltä johti Himejoen laaksoa pitkin etelään Shinanon ja Kain provinsseihin myös suolareittinä tunnettu Chikuni-kaidō-tie. Vuodesta 1717 lähtien kaupunki oli Matsudaira-klaanin hallinnassa. Himejoen sivujoen Kotakin varrella on Japanin ainoa jade-esiintymä. Himejoen vartta pitkin Shizuokaan saakka kulkee myös Japanin kahtia jakava siirroslinja, jonka alueelta on louhittu jaden lisäksi rautaa, hopeaa ja kultaa. Nykyisin merkittäviä elinkeinoja ovat sementti- ja kemianteollisuus. Maaseutualueilla harjoitetaan metsätaloutta, kalastusta ja riisin viljelyä. Kaupunkioikeudet Itoigawalle myönnettiin vuonna 1954, kun Itoigawan maaseutukaupunkiin liitettiin kahdeksan kyläkuntaa. Kaupunki laajeni huomattavasti vuonna 2006, kun siihen yhdistettiin Ōmin ja Nōn maaseutukaupungit.
Itoigawan rakennettuun kulttuuriperintöön kuuluvat Amatsu-jinjan ja Nō Hakusan-jinjan šintolaiset pyhäköt. Kaupungissa toimii geologinen Fossa Magma -museo, runoilija Gyōfu Sōman muistomuseo ja useita kuumia lähteitä (onsen), kuten Renge-onsen ja Sasakura-onsen. Luonnonnähtävyyksiä ovat esimerkiksi Tsukimizun lampi ja monenlaiset vuoristoalueet jokilaaksoineen, joista osa kuuluu Chūbu-sangakun ja Myōkōn–Togakushi-renzanin kansallispuistoihin. Itoigawaa palvelevat suurnopeusjunayhteys Hokuriku Shinkansen, JR Higashi-Nihonin Ōito-linja, Echigo Tokimeki -rautatien Nihonkai Hisui Line ja Ainokaze Toyama -rautatien Ainokaze Toyama -rautatielinja.
Kuvia

Amatsu-jinja
Oyashirazun rannikkoa
Tsutsuishin kylää
Himekawan vesivoimala
Itoigawan rautatieasema
Aiheesta muualla

Kuvia tai muita tiedostoja aiheesta Itoigawa Wikimedia Commonsissa
Kaupungin internetsivut (japaniksi)
Soolo

Soolo tarkoittaa yleisesti jonkin suorituksen tekemistä yksin. Erityisesti sillä voidaan tarkoittaa seuraavia asioita:
musiikissa solistin esittämä osa, joka usein tarkoittaa yksinlaulua joko säestyksen kanssa tai ilman
soolokvartetti eli neljän soololaulajan tai soolosoittajan yhteisesitys
kitarasoolo
rumpusoolo
erityisesti joukkueurheilussa poikkeuksellinen yksilösuoritus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Soolo”, voi hakea sivunnimihaulla, laajalla sivunnimihaulla tai tekstihaulla.
Sool

Sool tummanvihreältä merkittynä Somalian kartalle.
Sool on  Somalian alue, jonka pääkaupunki on Las Anod. Alue kuuluu Khaatumo autonomiseen valtioon. Alue sijaitsee maan pohjoisosassa Etiopian vastaisella rajalla, ja sen pinta-ala on 25 036 neliökilometriä. Vuonna 2008 asukkaita arvioitiin olevan noin 110 000. Tärkein klaani on Darod-klaaniin kuuluva dulbahante-klaani, johon kuuluu suurin osa alueen asukkaista. Alueella asuu myös Hawiye klaaniin kuuluva Fiqishini.
Alue kuuluu tällä hetkellä virallisesti tunnustetulle SSC-Khaatumo osavaltiolle, mutta aiemmin Puntmaa ja Somalimaa ovat kiistelleet alueen hallinnasta. Vuodesta 2009 on myös ollut SSC-liike joka on pyrkinyt yhdistämään kaikki alueet oman hallinnon alle siinä onnistumatta sekä tämän jälkeen Khaatumo osavaltio (2012-2017), jota ei myöskään Somaliassa tunnustettu viralliseksi osavaltioksi. Lopulta vuoden 2023 aikana perustettiin SSC-Khaatumo osavaltio, joka Las Anodissa 8 kuukauden sodan jälkeen tunnustettiin viralliseksi osavaltioksi.
Tunnetuin kahakka ennen vuoden 2023 konfliktia oli syksyllä 2007, jolloin alueen pääkaupunki joutui Somalimaan alaisuuteen.
Ignition (The Offspring)

| Ignition The Offspring |
| --- | --- | --- |

Studioalbumin tiedot
 Äänitetty : Kesäkuu 1992, Hollywood
 Julkaistu: 16. lokakuuta 1992
 Tuottaja(t): Thom Wilson
 Tyylilaji: punk rock, hardcore punk
 Kesto: 37.42
 Levy-yhtiö: Epitaph Records
The Offspringin muut julkaisut
| The Offspring 1990 | 'Ignition' 1992 | Smash 1994 |
Singlet albumilta Ignition
 ”Kick Him When He's Down” Julkaistu: 1995
Ignition on amerikkalaisen punk rock -yhtye The Offspringin toinen studioalbumi. Sen tuottajana toimi toista kertaa Thom Wilson, ja albumi julkaistiin 16. lokakuuta 1992 Epitaph Recordsilla, ollen näin yhtyeen ensimmäinen kyseisen levy-yhtiön julkaisema albumi.
Vaihtoehtorockin ja grungen aikakaudella julkaistu albumi toi yhtyeelle jonkin verran menestystä eteläisessä Kaliforniassa, ja The Offspringille alkoi näin kertyä kuuntelijoita. Tämä menestys johti myöhemmin läpimurtoon Smash-albumin julkaisun jälkeen. "Kick Him When He's Down" julkaistiin singlenä mainostamistarkoituksessa vuonna 1995, kun yhtye oli noussut suurempaan suosioon, ja se on yksi harvoista singleistä, jotka eivät esiinny kokoelma-albumilla Greatest Hits.
Tausta ja nauhoitus

Vuonna 1991 The Offspring lyöttäytyi yhteen tuottaja Thom Wilsonin kanssa nauhoittamaan Baghdad-EP:tä. Tämä EP oli välttämätön, jotta yhtye sai allekirjoitettua levytyssopimuksen Epitaph Recordsin kanssa. Wilson oli nimittäin yrittänyt saada The Offspringin vaihtamaan levy-yhtiötä Bad Religionin kitaristin Brett Gurewitzin pyörittämään Epitaphiin. Yhtyeen edellinen albumi The Offspring ei ollut täysin vakuuttanut Gurewitziä, mutta EP sai hänet antamaan yhtyeelle mahdollisuuden. Baghdadin menestymisen ansiosta The Offspring onnistui tekemään toisen kokopitkän studioalbuminsa. Bändi kävi kahdessa äänitysstudiossa kesäkuussa 1992 nauhoittamassa Ignitionia noudattaen samaa tuotantoaikataulua kuin The Offspringin ja Baghdadin kanssa, jotka olivat kumpikin nauhoitettu yhden kuukauden aikana.
Osa aineistosta ("Take It Like a Man", joka oli alun perin nauhoitettu vuonna 1991 Flipside-lehden kokoelmaa varten, "The Big One" ja "Get It Right", jotka esiintyivät Baghdadilla) ovat päivitettyjä versioita The Offspring/Baghdad-aikakaudella nauhoitetuista kappaleista. Albumille oli tarkoitus julkaista kappale "Mission from God", mutta se jätettiin lopulta pois. Myöhemmin se kuitenkin julkaistiin kokoelmalevyllä Punk-O-Rama Vol. 10 vuonna 2005.
Julkaisu ja vastaanotto

Epitaph Records julkaisi Ignitionin 16. lokakuuta 1992. The Offspring saavutti pientä suosiota Kalifornian eteläosissa, pääosin San Diegossa, Orangen piirikunnassa ja Los Angelesissa (missä albumi myös nauhoitettiin). Vaikka albumilta ei julkaistu yhtään musiikkivideota, "Kick Him When He's Down" julkaistiin singlenä vain radiosoittoon vuonna 1995. Albumin myynti yllätti yhtyeen jäsenet, sillä albumi myi yli miljoona kappaletta maailmanlaajuisesti julkaisunsa aikoihin. Ignition saavutti kultaa 22. tammikuuta 1996, noin kaksi vuotta Smashin julkaisun jälkeen.
Albumi on saanut yleisesti ottaen positiivisia arvioita aina ensimmäisen version julkaisuvuosista lähtien. Jotkut arvostelijat ovat jopa korottaneet Ignitionin yhdeksi The Offspringin parhaista albumeista. Lokakuussa 2011 albumi oli sijalla kaksi (Alice in Chainsin Dirtin ja Bad Religionin Generatorin välissä) Guitar World -lehden top-10 vuoden 1992 kitara-albumit -listalla. Albumi on saavuttanut suuren suosion varsinkin fanien keskuudessa, etenkin kappale "Dirty Magic" on arvostettu kappale. 17. kesäkuuta 2008 Epitaph julkaisi Ignitionin uudelleen (yhdessä Smashin kanssa) remasteroidussa muodossa. Tämä uusintajulkaisu julkaistiin samana päivänä kuin The Offspringin uusin studioalbumi Rise and Fall, Rage and Grace.
Kappaleet

Kaikki kappaleet säv. ja san. The Offspring, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Session (Dexter Holland, Kristine Luna, Jill Eckhaus)  | 2.32 |  |  |  |  |  |  |  |
| 2. | We Are One | 4.00 |  |  |  |  |  |  |  |
| 3. | Kick Him When He's Down (Holland)  | 3.16 |  |  |  |  |  |  |  |
| 4. | Take It Like a Man | 2.55 |  |  |  |  |  |  |  |
| 5. | Get It Right (Holland)  | 3.06 |  |  |  |  |  |  |  |
| 6. | Dirty Magic (Holland)  | 3.48 |  |  |  |  |  |  |  |
| 7. | Hypodermic | 3.21 |  |  |  |  |  |  |  |
| 8. | Burn It Up | 2.42 |  |  |  |  |  |  |  |
| 9. | No Hero | 3.22 |  |  |  |  |  |  |  |
| 10. | L.A.P.D. | 2.45 |  |  |  |  |  |  |  |
| 11. | Nothing from Something (Holland, Marvin Fergusen)  | 3.00 |  |  |  |  |  |  |  |
| 12. | Forever and a Day | 2.37 |  |  |  |  |  |  |  |
|  |  | 37.23 |  |  |  |  |  |  |  |
Kokoonpano > The Offspring

Dexter Holland - laulu, soolokitara kappaleessa "Dirty Magic"
Noodles - kitara, taustalaulu
Greg Kriesel - basso
Ron Welty - rummut
Kokoonpano > Muut

Nauhoittanut ja miksannut Thom Wilson Westbeach Recordersissa, Hollywoodissa.
Nauhoittanut ja miksannut Ken Paulakovich Track Recordissa, Pohjois-Hollywoodissa.
Tuottaja: Thom Wilson
Apulaissuunnittelijat: Donnell Cameron ja Joe Peccerillo
Masteroija: Eddie Schreyer
The Offspring
| --- | --- |
Studioalbumit:   The Offspring  Ignition  Smash  Ixnay On The Hombre  Americana  Conspiracy Of One  Splinter  Rise and Fall, Rage and Grace  Days Go By  Let the Bad Times Roll  Supercharged 
EP:t:   Baghdad  They Were Born to Kill  Club Me  A Piece of Americana  Summer Nationals 
Kokoelmat:   The Offspring Collection  Greatest Hits  Happy Hour! 
Singlet:   "I'll Be Waiting/Blackball"  "Come Out and Play"  "Self Esteem"  "Gotta Get Away"  "Smash It Up"  "All I Want"  "Gone Away"  "I Choose"  "Pretty Fly (for a White Guy)"  "Why Don't You Get a Job"  "The Kids Aren't Alright"  "She's Got Issues"  "Original Prankster"  "Want You Bad"  "Million Miles Away"  "Defy You"  "Hit That"  "(Can't Get My) Head Around You"  "Spare Me the Details"  "Can't Repeat"  "Hammerhead"  "You're Gonna Go Far, Kid"  "Kristy, Are You Doing Okay?"  "Half-Truism"  "Days Go By"  "Cruising California (Bumpin' In My Trunk)"  "Turning Into You"  "Slim Pickens Does the Right Thing and Rides the Bomb to Hell"  "Coming for You"  "Let the Bad Times Roll"  "We Never Have Sex Anymore"  "This Is Not Utopia"  "Make It All Right"
Sojuz 18

Sojuz 18:n muistoksi julkaistu neuvostoliittolainen 10 kopeekan postimerkki vuodelta 1975
Sojuz 18 oli  Neuvostoliiton Sojus 18-1 -lennon korvaava onnistunut Sojuz-lento. Laukaisu tapahtui Baikonurin avaruuskeskuksesta 24. toukokuuta 1975 ja paluu noin 63 vuorokautta myöhemmin 26. heinäkuuta 1975.
Miehistö

Pjotr Klimuk
Vitali Sevastjanov
Ivan Reitman

| Ivan Reitman |
| --- | --- |
 Ivan Reitman vuonna 2011.
Henkilötiedot
Syntynyt: 27. lokakuuta 1946 Komárno, Tšekkoslovakia
Kuollut: 12. helmikuuta 2022 (75 vuotta)
Kansalaisuus:  Kanada
Ammatti:  elokuvaohjaaja
Aiheesta muualla
IMDb
Elonet
Ivan Reitman (27. lokakuuta 1946 Komárno, Tšekkoslovakia – 12. helmikuuta 2022 Kalifornia) oli kanadalainen elokuvaohjaaja ja -tuottaja.
Nuoruus

Reitman syntyi vuonna 1946 Tšekkoslovakiassa unkarinjuutalaiseen perheeseen. Hänen isänsä Ladislav "Leslie" Reitman oli toiminut vastarintaliikkeessä ja äiti Klara (os. Raab) oli selvinnyt Auschwitzistä. Reitmanit pakenivat vuonna 1950 Yhdysvaltoihin kommunistihallintoa.
Perhe asettui Torontoon. Reitman oli jo nuorena varsin yritteliäs, sillä hän perusti nukketeatterin. Hän pääsi myös opiskelemaan musiikkia ja draamaa McMaster-yliopistoon.